Document ID: 32001R1566

Komisijas Regula (EK) Nr. 1566/2001
(2001. gada 12. jūlijs),
ar ko attiecībā uz 2002. gada invalīdu nodarbinātības ad hoc moduļa aprakstu īsteno Padomes Regulu (EK) Nr. 577/98 par darbaspēka izlases veida apsekojuma organizēšanu Kopienā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1998. gada 9. marta Regulu (EK) Nr. 577/98 par darbaspēka izlases veida apsekojuma organizēšanu Kopienā [1] un jo īpaši tās 4. panta 2. punktu,
tā kā:
(1) Komisijas Regulā (EK) Nr. 1626/2000 [2] ir izstrādāta ad hoc moduļu programma darbaspēka apsekojumam no 2001. līdz 2004. gadam, kurā ir iekļauts arī invalīdu nodarbinātības ad hoc modulis.
(2) Saskaņā ar Regulas (EK) Nr. 577/98 4. panta 2. punktu vismaz 12 mēnešus pirms attiecīgā moduļa pārskata perioda sākuma ir jāsagatavo sīki izstrādāts ad hoc modulī vajadzīgās informācijas saraksts.
(3) Pastāv vajadzība pēc pilnīga un salīdzināma datu kopuma par invalīdu stāvokli darba tirgū, kā minēts Padomes 1999. gada 17. jūnija Rezolūcijā par vienlīdzīgām iespējām invalīdiem [3], kas aicina Komisiju un dalībvalstis, jo īpaši atbilstoši Eiropas nodarbinātības pamatnostādnēm un iesaistīšanas principam, uzraudzīt un analizēt invalīdu nodarbinātības attīstību, pamatojoties uz salīdzināmiem datiem.
(4) Šajā regulā paredzētie pasākumi saskan ar atzinumu, ko sniegusi Statistikas programmu komiteja, kura izveidota ar Padomes Lēmumu 89/382/EEK, Euratom [4],
IR PIEŅĒMUSI ŠO REGULU.
1. pants
Šīs regulas pielikumā ir sīki izklāstīts ad hoc modulī par invalīdu nodarbinātību 2002. gadā apkopojamo ziņu saraksts.
2. pants
Šī regula stājas spēkā septītajā dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2001. gada 12. jūlijā

Labels: 9
19